Tuis Produkte Pinkster 2010
Die tema van ons Pinksterreeks is: STAP MET JESUS OOR GRENSE.
Dit sluit direk aan by die kursus Die Vrou by die Put, wat tans landwyd in kleingroepe gebruik word.
Die kerk groei deur grense oor te steek
Laai hierdie artikel se PowerPoint en Word file hier af.
Stap dié Pinkster met Jesus oor Grense
Ons gebruik Jellybean mensies om grense en die oorsteek van grense voor te stel.
Enige font kan eintlik met hierdie grafika werk (behalwe natuurlik Comic Sans & Papyrus, wat nooit saam met enigiets sal werk nie). As jy dit bietjie meer gesofistikeerd wil laat lyk, kan jy die verskillende variasies van Quicksand gebruik. Laai dit af by Quicksand.
Die gewone swart font werk goed. Vir 'n prettige effek, kan jy rondspeel met die kleure van die font. Slegs een kleur per preek!
Die agtergronde is gemaak deur Jaco Potgieter, 'n grafiese ontwerper wat spesialiseer in gemeentewerk. Jy kan van sy werk sien by Klema. As jy van sy (uiters bekostigbare!) dienste gebruik wil maak, kan jy hom kontak by Hierdie e-pos adres is teen spambotte beskerm, jy moet JavaSkrip op jou webblaaier ontsper om dit te kan sien
As jy 'n meer statiese beeld verkies, kan jy bv. 'n oop plaashek gebruik. Probeer een van die volgende:
Flam liedere wat goed by die tema sal pas (maar nie noodwendig spesifiek Pinkster liedere is nie):
Flam 4 O Heilige Gees, Kom Maak My Nuut
Flam 41 Beeld van God
Flam 52 Laat almal weet
Flam 119 Ons aanvaar jou met die liefde
Flam 173 Dis die opdrag van God
Flam 227 Ons sal nou gaan
Flam 256 Ons is U Liggaam
As jul gemeente die nodige lisensie het, kan jy die liedere aflaai by www.flam.co.za
Kapernaum - Jesus steek grense in sy bediening oor
Die een mensie wat nie in die ry saam met die ander staan nie, simboliseer die oorsteek van grense.
Dekapolis - Jesus bepaal wie binne en wie buite is
Daar is 'n sirkel van dié wat binne is en iemand wat buite is.
Nasaret - Jesus word verwerp in sy tuisdorp
Die mensies is almal dieselfde kleur, wat die gemeenskaplike herkoms simboliseer - met een wat verwerp word / 'n buitestander is.
Siro-Fenicië - 'n Hondjie eet krummels van die tafel
Die vreemdeling word deel van die binnekring, gesimboliseer deur een gekleurde mensie tussen 'n klomp van dieselfde kleur.
Samaria - Die vrou by die put drink lewende water
Twee gemeenskappe, gesimboliseer deur verskillende kleure mensies, leef in isolasie van mekaar. Twee mensies simboliseer die kontak tussen Jesus en die vrou.
Jerusalem - Reg geskied aan die Griekse weduwees
Binne die geloofsgemeenskap is daar verskillende groeperinge, gesimboliseer deur verskillende groepies van dieselfde kleur. Die bont groepie verwys na die uitreik binne die gemeenskap.
Ethiopië - Lig breek deur vir 'n minister van finansies
Mensies gesels twee-twee, wat kontak simboliseer. Sommige plekke word grense oorgesteek, ander nie. Tog lyk dit na een gemeenskap.
Seserea - Die Gees val op Kornelius die Italiaanse kaptein
'n Nuwe geloofsgemeenskap kom tot stand wat bestaan uit 'n klomp verskillende mensies, nie meer homogeen nie.
Filippi - Eerste Europese gemeente gestig met Lidia, 'n slavin en 'n bewaarder
'n Gemeente word gestig, verskillende mense vorm die kerk.
Atene - In publieke gesprek oor geloof
Paulus wat met mense praat oor die publieke aard van ons geloof.
Mense is geskenke van God
En elke aand help ons mekaar om te leer wat ons beter wil leer doen. Kortom - ons gaan op reis met mekaar om 'n paar grense na ander mense oor te steek, wat uiteindelik geskenke van die Here word.
Ons stel voor dat jy elke erediens geleentheid gee dat mense gesels oor die grense waaroor hulle in daardie dag kon beweeg. Dit help met die inoefening van die gewoonte om oor grense te gaan. Daarom gee ons 'n eerste gespreksraamwerk wat bedoel is om aan die begin van die erediens te gebruik. Ons gee ook telkens 'n tweede gespreksraamwerk om ná die Woordverkondiging te gebruik.
Daarmee skep ons die bewussyn dat die erediens 'n ontmoeting met God is wat werk deur sowel ons daaglikse ervarings as in die prediking van die Woord. Dit berei die gemeente ook voor om dieselfde proses môre te volg.
Vóór die Woordverkondiging
Ná die Woordverkondiging
Deel kortliks met mekaar.
Commitment om grense oor te steek
Woensdag, 07 Julie 2010 13:48	Laas Opdateer op Donderdag, 15 Julie 2010 20:39	Geskryf deur Cobus Niemand
Vanderbijlpark en Vanderbijlpark-Wes het die hele reeks (10 aande) van "Stap saam met Jesus oor grense" gedoen - die vier teksgedeeltes uit Markus, Joh. 4, en dan die vyf teksgedeeltes uit Handelinge. Wat 'n belewenis! Daarvan getuig elkeen wat elke aand gekom het. Selfs stoere Blou Bul-ondersteuners het 22 Mei die diens bygewoon eerder as om tuis die wedstryd tussen die Bulle en die Crusaders te kyk.
Vir my persoonlik was dit ook 'n geseënde tyd, veral die verhale wat elke aand vertel is oor daardie dag se ontmoetings met ander mense - die grense wat oorgesteek is, en wat oorgesteek moet word. Almal het met groot vrymoedigheid hieraan deelgeneem, en ek kon agterkom hoedat lidmate baie meer bewustelik elke dag se ontmoetings met ander as geleenthede tot getuienis en dienslewering begin raaksien en aangegryp het. Daar was en is 'n "commitment" om doelbewus grense na ander oor te steek...
Daar is verder groot belangstelling in die reeks "Die vrou by die put". Ons begin daarmee aan die begin van die derde kwartaal. Weereens dankie vir julle leiding, en die materiaal wat julle aan die kerk oor "luister" beskikbaar gestel het.